**E vremea rece a albelor poeme,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E vremea rece a albelor poeme,

...

E vremea rece a albelor poeme,

Ce izvorăsc din stratul de zăpadă

Mici lumini ca niște diademe

Strălucind pe frunți ca să se vadă!

...

E vremea rece a ambelor extreme,

Extrem de rece sau extrem de caldă,

E vremea rece a albelor poeme,

Ce izvorăsc din stratul de zăpadă,

...

Aștept o muză de gheață să mă cheme,

Când fulgi de nea încep ușor să cadă,

Să smulgă vântul vreo câteva poeme

Ce izvorăsc din stratul de zăpadă!

...

De muza tace, începe-oi a mă teme

Că pe frunte-mi nicicând n-au să se vadă

Acele luminițe ca niște diademe

Ce izvorăsc din stratul de zăpadă

În vremea rece a albelor poeme!